
ALAPÍTÓ OKIRAT
BODAJK VÁROS ÉGHAJLATVÁLTOZÁSI ÉS KLÍMAVÉDELMI KEREKASZTAL 
I. A Kerekasztal létrehozása
1. Bodajk Város Önkormányzata a Klímabarát Települések Szövetségével konzorciumban sikeresen pályázott a Széchenyi 2020 Környezeti és Energiahatékonysági Operatív Programban kiírásra került KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” c. pályázati felhívásra.
„A Helyi klímastratégia kidolgozása, valamint a klímatudatosságot erősítő szemléletformálás Bodajkon” című, KEHOP-1.2.1-18-2018-00039 kódszámú pályázat szakmai megvalósítása keretében települési klímastratégia kerül kidolgozásra, illetve a klímaváltozással, azon belül mind a folyamat mérséklésének, mind az ahhoz való alkalmazkodással kapcsolatos tudásmegosztás, széleskörű szemléletformálási programok kerülnek megvalósításra. 
2. A megyei klímaplatform mintájára a helyi/települési éghajlatváltozási kerekasztal a helyi- és térségi, illetve a megyei önkormányzat vezetőinek, képviselőinek, a helyi és térségi iskolák vezetőinek és iskolák fenntartóinak, valamint térségi szakintézmények képviselőinek (vízművek, katasztrófavédelem) a korábban már megküldött felkérésével egy alakuló ülés keretében alakul meg. 
3. Az alapítás időpontjáig több felkért szervezet nyilvánította ki csatlakozási szándékát, és a mai napon, együttes akarattal megalapítják a Bodajk Város Éghajlatváltozási és Klímavédelmi Kerekasztalt (továbbiakban: Kerekasztal). Az alapító okirat elválaszthatatlan részét képező 1. számú mellékletében került felsorolásra a Kerekasztal alapítóinak névsora. 
4. A Kerekasztal nyitott, melyhez a térségből bármely szervezet csatlakozhat, ha megismerte „A Helyi klímastratégia kidolgozása, valamint a klímatudatosságot erősítő szemléletformálás Bodajkon” című, KEHOP-1.2.1-18-2018-00039 kódszámú projekt tartalmát és egyetért a Kerekasztal céljaival, továbbá motivált a közös munkában és aláírta a belépési szándéknyilatkozatot. Az alapító okirat elválaszthatatlan részét képező 2. számú mellékletében kerül felsorolásra a Kerekasztalhoz később csatlakozott természetes és jogi személyek névsora. 
5.. Az alapító és a később csatlakozó tagok által aláírt szándéknyilatkozatok az Önkormányzat által vezetett nyilvántartás részét képezik. 
II. A Kerekasztal célja
A Kerekasztal legalább félévente kerül összehívásra, működése szorosan kapcsolódik a helyi klímastratégia kidolgozásához, annak célja azonban nem magának a stratégiának a kidolgozása, hanem a térségi/helyi döntéshozók és közvélemény klímaváltozással kapcsolatos ismereteinek bővítése, a témakörhöz köthető tevékenységek helyi szintű koordinálásának, a klímaváltozással kapcsolatos szakmai kommunikáció feltételeinek a hosszú távú biztosítása.

A Kerekasztal célja az alábbi feladatok végrehajtásán keresztül valósul meg: 
· a települési klímastratégia előkészítő munkáiban való részvétel, készítésének folyamatos nyomonkövetése, akcióterv készítése, közreműködés a stratégiában rögzített célkitűzések és az akciótervben nevesített projektek megvalósításában
· a klímaváltozással kapcsolatos hírek, és a fejlesztési lehetőségek helyi szereplők számára történő eljuttatása, 
· a helyi klímaváltozással, klímaváltozás mérséklésével, az ahhoz történő alkalmazkodással kapcsolatos fejlesztési igények, jó gyakorlatok felmérése és összehangolása, széleskörű megismertetése, 
· rendszeres kapcsolattartás és együttműködés a Klímabarát Települések Szövetségével. 

III. A Kerekasztal működése
1. A Kerekasztal az I. pont szerinti projekt megvalósítási időszakában, 2021. szeptember napjáig évente legalább két ülést tart, ezt követően szándék az évente legalább egy ülés megtartása.
2. A Kerekasztal üléseinek helyszíne elsősorban a Polgármesteri Hivatal Díszterme (8053 Bodajk, Petőfi Sándor utca 60.), de a Kerekasztal igény szerint alkalmanként kihelyezett ülést is tarthat.
3. A Kerekasztal üléseinek előkészítését, lebonyolítását, az ülések közötti folytonos információ áramlás biztosítását, a Konzorciumvezető Önkormányzat, még a szakmai feladatait a Konzorciumvezető Önkormányzat és a konzorciumi partner Klímabarát Települések Szövetsége látja el. 
4. Az ülések időpontját a Kerekasztal által elfogadott feladat- és ütemterv határozza meg. Az ülések összehívásáról elektronikus levelezés útján a Konzorciumvezető Önkormányzat gondoskodik. A Kerekasztal ülésére valamennyi alapító és csatlakozó tag regisztrált képviselője az ülés napját megelőző legalább 5 nappal a napirendet tartalmazó meghívást kap.
5. Az üléseket a konzorciumvezető Önkormányzat képviselője vezeti és ő látja el a Kerekasztal képviseletét is.
6. A Kerekasztal ülésein a határozatképességet a levezető elnök csak döntéshozatal esetén vizsgálja. A Kerekasztal akkor határozatképes, ha a regisztrált tagok több mint fele jelent van. A határozatképesség megállapításához a levezető elnök a jelenléti ívet veszi alapul. 
7. A Kerekasztal döntéseit egyszerű többséggel, vagyis a jelenlévő tagok több mint felének igen szavazatával hozza meg.




8. A Kerekasztal valamennyi tagját egy-egy szavazat illeti meg. A szavazás nyíltan, a szavazókártyák felemelésével történik. A szavazás eredményét a levezető elnök állapítja meg.
9. Az ülésekről emlékeztető készül, melyet az ülés levezető elnöke és a Konzorciumi partner egyik tagja ír alá. Az emlékeztetőt a projekt honlapján www.bodajk.hu honlapon teszi közzé.
IV. A Platform működésének időtartama: 
1. A Kerekasztal a projekt megvalósítási ideje alatt történő működésének személyi, tárgyi feltételeit a Bodajk Város Önkormányzat biztosítja.
2. A Kerekasztal határozott időtartamra jön létre, azonban céljai kiterjesztése és működési feltételeinek biztosítottsága esetén a projekt megvalósítási idejét követően, azaz 2021. szeptember 30. napján túl is működtethető.
3. A Kerekasztalhoz való csatlakozási, illetve a Kerekasztalból való kilépési szándékot írásban kell bejelenteni az Önkormányzat felé, ahol a tagság nyilvántartását is vezetik. A tagság összetételének változásáról a Kerekasztal ülésein tájékoztatást kell adni.

Bodajk, 2020. szeptember 24.

A Kerekasztal alapító okiratának tartalmával valamennyi alapító tag egyetért, és felhatalmazza a Kerekasztal képviseletét ellátó elnököt, hogy nevükben és képviseletükben azt aláírja:

